Nobeta seba azadîya Ocalanî hewt serrî yo bêmabên dewam kena hewteyê verênî de hetê grûbêk ke bajarê Bremenî yê Almanya ra amîbî ra amîbî dewamkerdene. Roja Yewşemeyî ra nata zî endamê Komîteya Şehîdan ê ke Almanya û Swîsre ra ameyê Hedîye Çelîke, Rewşan Dîkkate, Tahsîn Turk û Abdurrahman Ateşî seba azadîya Ocalanî nobete de yê.
Çalakgeranê ke roja 14’ê Temmuze çalakîya ke kewena hewteyê xo yê 369’inî dewr girewte, ard ziwan ke xoverdayoxan wextê tewr zehmetî yê Mucadeleyê Azadîya Kurdistanî de bi hawayêkê fedaîyî mudaxeleyê prosesî kerd. Çalakgeran vat ke şehîdê Kurdistanî çîyêkê ewilênî nêyê û heta azadî zî do şehîdî bibê.
Vervatoxê Grûbe Tahsîn Turko ke vat esaretê Rayberê Şarê Kurdî Abdullah Ocalanî yo ke keweno serra xo ya 21’ine nêno qebûlkerdene û vat heta şaro Kurd dormeyêkê azadî de Ocalanî dir bêro têhet do çalakîyê winayênî dewam bikerê. Turkî, veng da selahîyetdaranê Komîteya Vernîgirewtişê Îşkenceyî (CPT) zî û vat tecrîd hewna dewam keno.
Endamê Komîteya Şehîdan, kîşta xoverdayoxanê 14’ê Temmuze de endamê Konseya Serekîya Pêroyîye ya KCK’yî Dîyar Xerîbo ke 5’ê Temmuze de hêrişanê hewayîyan ê Tirkî de cuya xo vînî kerdebî zî bi vîr ard.
